**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 21.septembrī Nr.206**

(protokols Nr.10, 22.p.)

**Par finansējuma piešķiršanu koku ciršanai Saikavas kapsētā**

Apsekojot Barkavas pagasta kapsētas, tika konstatēti vairāki bīstami koki. Šogad Barkavas pagasta pārvalde jau ir organizējusi vairāku bīstamo koku nociršanu Barkavas un Muižas kapsētās. Koku, kuri radīja bīstamību kapavietu sabojāšanai, ciršanai tika piesaistīts arborists. Mazāk bīstamu koku ciršanu paveica Īpašumu uzturēšanas nodaļas darbinieki.

Vasaras vētras laikā tika nolauzti koki, kas nebija paredzēti ciršanai. Lai likvidētu vētras sekas tika pieaicināts arborists un tika izlietoti koku ciršanai paredzētie līdzekļi.

Uz doto brīdi ir palikuši daudz bīstamu koku, kas atrodas Saikavas kapsētā. Šogad papildus izdarītajam bija paredzēts nocirst vēl divus bīstamus kokus, kuri var nokrist jebkurā brīdī.

Barkavas pagasta pārvalde ir noslēgusi vienošanos par bīstamu koku ciršanu ar arboristu Kārli Kumsāru (apliecības Nr.138307). Apsekojot kokus, tika iesniegts piedāvājums koku ciršanai par 780.00 EUR (septiņi simti astoņdesmit *euro* 00 centi)

Noklausījusies sniegto informāciju, ņemot vērā 15.09.2021. Uzņēmējdarbības, teritoriālo un vides jautājumu komitejas un 21.09.2021. Finanšu un attīstības komitejas atzinumus, **atklāti balsojot: PAR – 16** (Agris Lungevičs, Aigars Šķēls, Aivis Masaļskis, Andrejs Ceļapīters, Andris Sakne, Artūrs Čačka, Artūrs Grandāns, Gatis Teilis, Gunārs Ikaunieks, Guntis Klikučs, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt finansējumu 780.00 EUR (septiņi simti astoņdesmit euro 00 centi) no Barkavas pagasta pārvaldes atsavināto īpašumu ieņēmumiem koku ciršanai Saikavas kapsētā Barkavas pagastā.

Domes priekšsēdētājs A.Lungevičs

*Šrubs 28374223*